Weszelovszky László a Dominónak szurkol - interjú
Az Eger elleni bajnoki elõdöntõ harmadik összecsapását emlékezetes nagy csatában, hosszabbítás után veszítette csak el a Szeged Beton férfi vízilabdacsapata. A mezõny legeredményesebb pólósa a négy gólt szerzõ Weszelovszky László volt. Vele beszélgettünk.
– Nemcsak ön, a csapat is lényegesen jobb teljesítményt nyújtott, mint az elõdöntõ korábbi két meccsén. Mi volt ennek az oka?
– Rengeteget számított, hogy a meccs elõtti napon délelõtt és délután is kétkapuztunk a nálunk vendégeskedõ Partizan Beograddal. Átvettük a lendületét, agresszivitását, ez pedig kamatozott az Eger ellen. Most tényleg kijött a lépés számomra, de ebben a csapat is vastagon benne volt. A késõbbi feladatokra gondolva, sokat lendített rajtunk ez a meccs. Visszatért a hitünk! Kiválónak mondható a csapatszellem, ebben nagy szerepe van edzõnknek, Kásás Zoltánnak is. Örülök, hogy vele dolgozhatok.
– Korábban miért volt haloványabb? A szombati találkozót megelõzõ négy meccsen mindössze egy gólt szerzett.
– Nem szeretnék mentegetõzni, de immár három hete homloküreg-gyulladás gyötör. A víz nem használ neki, épp ezért nehezen akar elmúlni. Viszont edzeni, játszani muszáj.
– Néha úgy tûnik, mintha hangulatjátékos lenne...
– A könnyûnek tûnõ mérkõzésekre nem tudok annyira felpörögni. Elismerem, ez hiba. A nagy csatáknál pedig az a helyzet, ha az elején egy-két lövésembõl nem lesz gól, akkor inkább a „háttérbe" vonulok. Ilyenkor úgy vagyok vele, ha valami nem megy, akkor azt nem szabad erõltetni, azzal csak ártanék a csapatnak.
– Az elõdöntõ másik ágán a Domino lépéselõnybe került a Vasassal szemben. Szurkol a Kõér utcaiaknak?
– Természetesen. A két gyõzelemig zajló bronzcsatában nekünk lényegesen kedvezõbb lenne, ha a Vasassal csapnánk össze. Nagy Viktorék ellen ugyanis itthon kezdhetnénk. A döntõrõl lemaradtunk, viszont az Euroliga-indulásról nagyon nem szeretnénk. Ahhoz viszont harmadiknak kell lennünk. Nagyon nehéz lesz, de megcsináljuk!